‘બહુ જગ્યા છે નહીં?’ મહેમાન ગૃહિણીઓ આટલી બધી જગ્યા જોઈને પ્રભાવિત થઈ ગઈ. ચેતનાબહેને કહ્યું, ‘લો માળિયા ય છે. વેરી ગુડ.’ ચેતનાબહેને એમના પતિ અને બાળકોને બોલાવીને માળિયા દેખાડયા. રીન્કુ-પીન્કુ અને બીજાં કેટલાક બાળકોએ રસોડાના પ્લેટફોર્મ પર ચડીને માળિયાની અંદર જોવા પ્રયત્ન કર્યા. ‘બારીઓ પણ ખાસ્સી મોટી છે નહીં?’ ચેતનાબહેને લીનાબહેનને કહ્યું. લીનાબહેને કહ્યું, ‘હં છે તો મોટી.’ લીનાબહેને હોંકારો ભણ્યો પણ ખાસ રાજીપો ન દેખાડ્યો. માલિનીબહેનનું એ વાત પર ધ્યાન ગયું. ‘એ તો છે જ એવા. કોઈ વાતે રાજી ન થાય.’ એમણે એ વાત બહુ વિચારી નહીં.